## Pravilnik o brodskim ispravama i knjigama brodova unutarnje plovidbe

### NN 103/2000 (19.10.2000.), Pravilnik o brodskim ispravama i knjigama brodova unutarnje plovidbe

# MINISTARSTVO POMORSTVA, PROMETA I VEZA

if !supportEmptyParas endif

2038

Na temelju članka 237., točke
2. Zakona o plovidbi unutarnjim vodama (»Narodne novine« 19/98), ministar
pomorstva, prometa i veza donosi

## PRAVILNIK

### O BRODSKIM ISPRAVAMA I KNJIGAMA BRODOVA UNUTARNJE PLOVIDBE

I. OPĆE ODREDBE

Članak 1.

Ovim se Pravilnikom propisuju sadržaj, obrasci i način vođenja brodskih
isprava i knjiga brodova unutarnje plovidbe trgovačke mornarice Republike
Hrvatske, čije je izdavanje i vođenje predviđeno odredbama Zakona o plovidbi
unutarnjim vodama (u nastavku teksta “Zakon”).

Članak 2.

(1) Svaka brodska isprava mora sadržavati naziv isprave, s naznakom
zakonskog temelja za njezino izdavanje, naziv tijela koje je ispravu izdalo,
broj, datum i mjesto izdavanja isprave, činjenice koje se potvrđuju ispravom,
rok valjanosti isprave (ako je ovaj rok vremenski ograničen), pečat tijela i
potpis ovlaštene osobe.

(2) Stranice brodske knjige moraju biti označene rednim brojevima,
a na knjigu se mora staviti potvrda nadležnog tijela, u kojoj se naznačuje broj
stranica, što se ovjerava pečatom tijela koje je tu potvrdu izdalo i potpisom
ovlaštene osobe. Na svakom listu brodske knjige mora biti utisnut i pečat tog
tijela.

Članak 3.

Podaci upisani u brodske isprave i knjige ne smiju se ni na koji način
učiniti nečitljivima, niti se smiju u iste naknadno unositi nove riječi,
rečenice ili brojevi kojima bi se izmijenio sadržaj upisanih podataka. Pogrešni
upisi moraju se precrtati tako da ostanu čitljivi, a ispravci moraju imati
datum, pečat tijela i potpis ovlaštene osobe koja ih je unijela.Nepopunjeni
stupci moraju biti precrtani.

II. BRODSKE ISPRAVE I KNJIGE BRODOVA UNUTARNJE PLOVIDBE

Brodska
svjedodžba

Članak 4.

(1) Brodska svjedodžba, čije je izdavanje predviđeno odred­bom
članka 53. Zakona mora sadržavati:

1. ime ili oznaku broda; naznaku da li se svjedodžba izdaje brodu s
mehaničkim pogonom ili brodu bez mehaničkog pogona; zastavu (nacionalnost)
broda; naziv i sjedište nositelja prava raspolaganja odnosno ime i prebivalište
vlasnika; naziv i sjedište odnosno ime i prebivalište brodara, mjesto, broj
upisa i pristanište upisa broda; plovnu mrežu na kojoj je brod ovlašten ploviti;
vrst broda; najveću nosivost i najveću istisninu; broj putnika koje brod smije
prevoziti; podatke o pogonskom uređaju (vrst glavnih stroje­va, broj strojeva,
ukupna snaga, te broj i vrst propulzora); podatke o materijalu brodskog trupa;
godinu i mjesto gradnje; podatke o dimenzijama, gazu (pod teretom i bez tereta)
i najmanjem do­zvoljenom slobodnom boku broda,

2. podatke o promjeni brodara,

3. upise iz uloška
glavne knjige upisnika brodova unutrašnje plovidbe.

(2) Brodska svjedodžba
iz stavka 1. ovog članka izdaje se na obrascu koji je dat u prilogu ovog
Pravilnika i čini njegov sastavni dio (Obrazac br. 1).

Članak 5.

Brodska svjedodžba izdaje se
nakon upisa broda u Upisnik brodova unutrašnje plovidbe.

Članak 6.

(1) U slučaju preinake broda
Registar je dužan dostaviti kapetaniji kod koje se brod vodi u Upisniku podatke
o izmijenjenim svojstvima broda i druge podatke u vezi s obavljenom preinakom.

(2) Dokumentacija
primljena prema stavku 1. ovog članka čuva se kod kapetanije kod koje je brod
upisan, i to u dosjeu broda na kojem je izvršena preinaka zajedno sa
dokumentacijom teme­ljem koje je izvršen upis broda.

Članak 7.

U slučaju promjene imena
odnosno oznake broda i preinake broda kojom se mijenjaju bitne tehničke osobine
broda, prestaje valjanost brodske svjedodžbe.

Članak 8.

Podatke o upisima iz uloška
glavne knjige Upisnika u brod­sku svjedodžbu unosi kapetanija temeljem izvatka
iz uloška glavne knjige Upisnika, odnosno uvida u glavnu knjigu.

Privremena
brodska svjedodžba

Članak 9.

(1) Privremena brodska svjedodžba, čije je izdavanje pred­vi­­đeno
odredbom članka 55. Zakona, mora sadržavati:

1. vrstu, ime ili oznaku
broda, luku upisa, vrstu pogona, najveću nosivost ili najveću istisninu, vrstu
i broj strojeva i pokretača, materijal brodskog trupa, slobodni bok i
odgovarajući najveći gaz; podatke iz članka 4. stavka 1. toč. 3. ovog
Pravilnika.

(2) Privremena brodska
svjedodžba iz stavka 1. ovog članka izdaje se na obrascu koji je dat u prilogu
ovog Pravilnika i čini njegov sastavni dio (Obrazac br. 2).

Popis posade

Članak 10.

(1) Popis posade, čije je izdavanje predviđeno odredbom članka 56.
Zakona, mora sadržavati:

1. ime ili oznaku broda,
vrstu broda, luku upisa, istisninu i nosivost broda, te snagu pogonskog stroja,

2. najmanji broj članova
posade i sastav posade koji su radi osiguranja sigurnosti plovidbe u skladu s
propisima za određeni brod,

3. redni broj, imena
članova posade i članova njihovih obitelji ukrcanih na brod, datum i mjesto
rođenja, državljanstvo, prebivalište, zvanje članova posade u unutarnjoj
plovidbi, svojstvo u kojem su ukrcani, broj isprave na temelju koje je izvršeno
ukrcanje i naziv tijela koje je tu ispravu izdalo, datum i mjesto ukrcanja i
iskrcanja i potpis zapovjednika broda.

(2) Za članove obitelji
članova posade mora se u popisu posade označiti porodični odnos prema članu
posade (žena, sin, kćer ili dr.).

(3) Popis posade iz stavka 1. i 2. ovog članka vodi se na obrascu
koji je dat u prilogu ovog Pravilnika i čini njegov sastavni dio (Obrazac br.
3).

Članak 11.

(1) Podatke iz čl. 10.
st. 1. toč. 1. i 2. ovog Pravilnika upisuje u popis posade kapetanija, a
podatke iz toč. 3. stavka 1. tog članka - zapovjednik broda ili osoba koju on
ovlasti, a ovjerava kapetanija.

(2) Ako su na brodu obavljene
promjene u vezi sa posadom ili drugim osobama ukrcanima na brodu, podatke o tim
promjenama u popisu posade ovjerava kapetanija nadležna za mjesto gdje su te
promjene nastale. Ako su te promjene obavljene u inozemstvu, one mogu u popisu
posade biti privremeno ovjerene od odgovarajućeg inozemnog tijela, a nakon
povratka broda u Republiku Hrvatsku ovjeru mora obaviti i kapetanija koja je
nadležna za pogranično područje uplovljavanja broda.

Članak 12.

(1) Popunjeni popis
posade predaje se najbližoj kapetaniji, koja popunjeni popis posade zamjenjuje
novim. U novi popis posade moraju se upisati propisani podaci o ukrcanju za sve
članove posade i druge osobe ukrcane na brod.

(2) U popunjenom popisu
posade označavaju se osobe koje su iz njega unesene u novi popis posade i unosi
se bilješka da je izdan novi popis posade, a zatim se popunjeni popis posade
šalje kapetaniji koja vodi Upisnik u koji je brod upisan.

(3) Ako u popisu posade
nema mjesta za upis novog člana posade ili druge ukrcane osobe, a nema mogućnosti
da se popis posade odmah zamijeni novim, odnosni podaci upisuju se u brodski
dnevnik i na temelju brodskog dnevnika naknadno unose u novi popis posade.

(4) Brod mora uvijek
imati u pripremi obrazac popisa posade.

(5) Ako je brod u
raspremi, popis posade predaje se na čuvanje kapetaniji nadležnoj za mjesto
raspreme broda.

 Brodski dnevnik

Članak 13.

(1) Brodski dnevnik za brod unutarnje plovidbe, čije je vođenje
predviđeno odredbom članka 57. točka 1. Zakona, mora sadražavati podatke o
imenu ili oznaci i vrsti broda, pristaništu upisa, broju upisa, istisnini i
nosivosti broda te o ukupnoj snazi porivnog postrojenja.

(2) U brodski dnevnik iz st. 1. ovog članka upisuju se:

1. hidrometeorološki podaci koji se odnose na: vremenske uvjete,
temperaturu zraka i vodostaj kod kojega se označuje i vodomjerna stanica prema
kojoj se brod orijentira,

2. podaci o kretanju i
radu broda, s podacima o polasku, dolasku i iznimnom zadržavanju broda,

3. sastav i oblik
povorke, težina tereta i gaz broda,

4. podaci o uzimanju i
ostavljanju brodova iz vuče,

5. podaci o smjenama
članova posade u kormilarnici i strojarnici na radnim mjestima za koja su
potrebna ovlaštenja za obavljanje poslova na brodu,

6. važne napomene u toku
plovidbe, koje obuhvaćaju osobito podatke,

7. izmjerenim dubinama u
plovnom putu, obilježavanju i nastalim promjenama na plovnom putu,

8. pretrpljenim nezgodama i havarijama broda

9. značajnijim popravcima i radovima izvršenim na brodu za vrijeme
putovanja,

10. promjenama brojnog stanja i sastava posade,

11. pojavama težih oboljenja članova posade i putnika.

(3) U stupac brodskog dnevnika iz stavka 1. ovog članka predviđen
za upisivanje važnih napomena unose se i primjedbe koje se odnose na smetnje i
nedostatke održavanja plovnog puta i sredstava balisaže. U taj stupac unose se
i podaci o radu glavnog porivnog stroja i parnog kotla te podaci o održavanju
parnog kotla (pranje i mijenjanje vode).

(4) U brodski dnevnik iz st. 1. ovog članka upisuju se i podaci o
opremanju i raspremanju broda. Taj upis potvrđuje nadležno tijelo Republike
Hrvatske.

(5) Brodski dnevnik iz st. 1. ovog člana vodi se na obrascu koji je
dat u prilogu ovog Pravilnika i čini njegov sastavni dio (Obrazac br. 4).

Članak 14.

(1) Brodski se dnevnik vodi za vrijeme plovidbe i za vrijeme boravka
broda u pristaništu, svakog dana od 00 do 24 sata.

(2) Brodski se dnevnik ne vodi dok je brod u raspremi.

Članak 15.

(1) Za vrijeme plovidbe brodski dnevnik vodi zapovjednik broda ili
časnik palube.

(2) Ako brodski dnevnik vodi časnik palube, zapovjednik broda
svakodnevno ovjerava podatke unesene u dnevnik.

Članak 16.

(1) Brod koji dolazi iz
inozemstva dužan je brodski dnevnik podnijeti na uvid i ovjeru nadležnoj
kapetaniji pri ulasku u Republiku Hrvatsku.

(2) Brodovi koji plove
između domaćih pristaništa dužni su brodski dnevnik podnijeti na uvid i ovjeru
nadležnoj kapetaniji i to poslije svakog važnijeg izvanrednog događaja, a
najmanje jedanput mjesečno.

(3) Kapetanija je dužna
pregledati i ovjeriti brodski dnevnik, upisujući svoje eventualne primjedbe u
vezi s urednim vođenjem dnevnika.

(4) Ako kapetanija
utvrdi da brodski dnevnik nije vođen prema odredbama Zakona i odredbama ovog
Pravilnika, dužna je protiv zapovjednika broda pokrenuti prekršajni postupak.

Članak 17.

(1) Ispunjeni brodski
dnevnik ovjerava kapetanija. Ako je brodski dnevnik ispunjen u Republici
Hrvatskoj, ovjera mora biti obavljena prije početka uporabe novog dnevnika. Pri
ovjeravanju ispunjenog dnevnika, stavlja se datum početka i datum završetka
njegova vođenja, te datum ovjere novoga brodskog dnevnika.

(2) Brod mora uvijek
imati u pripremi obrazac brodskog dnevnika.

Zdravstveni dnevnik

Članak 18.

(1) Zdravstveni dnevnik za brod unutarnje plovidbe, čije je vođenje
predviđeno odredbom članka 57. točka 2. Zakona, mora sadržati podatke o: imenu
ili oznaci broda unutarnje plovidbe, luci upisa i istisnini broda.

(2) U zdravstveni
dnevnik upisuju se:

1. smjer i trajanje
putovanja,

2. broj posade i broj
putnika, posebno pri odlasku, a posebno pri povratku broda,

3. podaci o opskrbi
broda hranom, s naznakom vremena i mjesta ukrcaja namirnica, vrsti i količini
namirnica i njihove higijenske ispravnosti,

4. podaci o opskrbi
broda vodom za piće, s naznakom vremena i mjesta ukrcaja vode, je li voda uzeta
iz vodovoda ili cisterne, je li kontrolirana higijenska ispravnost vode u
brodskim tankovima i je li obavljena dezinfekcija vode,

5. podaci o drugim
dezinfekcijama i dezinsekcijama na brodu,

6. podaci o oboljelim
osobama na brodu i drugi značajni podaci koji se odnose na zdravstveno stanje
članova posade i putnika.

(3) Zdravstveni dnevnik
iz stavka 1. ovog članka vodi se na obrascu koji je dat u prilogu ovog
Pravilnika i čini njegov sastavni dio (Obrazac br. 5).

Radio dnevnik

Članak 19.

(4)  Radio dnevnik za brod unutarnje plovidbe, čije je vođenje
predviđeno odredbom članka 57. točka 3. Zakona, mora sadržavati podatke o:
imenu i pozivnom znaku broda, luci upisa, vlasniku broda, vrsti broda,
nosivosti, području plovidbe, službi i kategoriji radio stanice te podatke o
broju stranica dnevnika, imenu nadležnog tijela u državi i datum izdavanja.

(5) U radio dnevnik upisuju se:

1. podaci o radio uređajima,

2. broj dnevnika i imena radio operatora,

3. skraćeni podaci o radio komunikacijama koje se vrše s naznakom
vremena rada, pozivnih znakova radio stanica koje sudjeluju u komunikaciji,
frekvenciji odnosno kanalu na kojem se vrši komunikacija te snazi i trajanju
rada.

(6) Radio dnevnik iz stavka 1. ovog članka vodi se na obrascu koji
je dat u prilogu ovog Pravilnika i čini njegov sastavni dio (Obrazac br. 6).

Članak 20.

Svjedodžbu o deratizaciji i Svjedodžbu o oslobođenju od deratizacije
propisalo je Ministarstvo zdravstva.

III. PRIJELAZNE I
ZAVRŠNE ODREDBE

Članak 21.

Danom stupanja na snagu ovog Pravilnika prestaje važiti Pravilnik o
sadržaju, obrascima i načinu vođenja brodskih isprava i knjiga brodova
trgovačke mornarice (»Narodne novine«, broj 53/91) u dijelu koji se odnosi na
unutarnju plovidbu.

Članak 22.

Sve brodske isprave i knjige koje se vode temeljem Pravilnika o
sadržaju, obrascima i načinu vođenja brodskih isprava i knjiga brodova
trgovačke mornarice (»Narodne novine«, broj 53/91), mogu se i dalje voditi do
ispunjenja, a najkasnije do 31. 12. 2001. godine.

Članak 23.

Ovaj Pravilnik stupa na snagu osmog dana od dana objave u »Narodnim
novinana«.

Klasa: 011-01/00-02/32

Urbroj: 530-01-00-1

Zagreb,  10. listopada 2000.

Ministar
pomorstva, prometa i veza
**mr. sc. Alojz Tušek,** v. r.

![](dodatni/374449.gif)
![](dodatni/374450.gif)
![](dodatni/374451.gif)

![](dodatni/374452.gif)

![](dodatni/374453.gif)

![](dodatni/374454.gif)

![](dodatni/374455.gif)

![](dodatni/374456.gif)

![](dodatni/374457.gif)

![](dodatni/374458.gif)

if !supportEmptyParas endif

**NAPUTAK**

ZA VOĐENJE BRODSKOG DNEVNIKA

Brodski dnevnik obvezan je voditi svaki brod unutar­nje plovidbe
(plovilo koje ima vlastiti mehanički pogonski uređaj).

Brodski dnevnik vodi se za vrijeme plovidbe i boravka broda u pristaništu,
svakog dana od 00 do 24 sata.

Ako su na istoj stranici upisani podaci za dva ili više dana, ti upisi
moraju biti odvojeni u dnevniku po danima vodoravnom crtom koja se povlači
preko cijele stranice dnevnika.

Obveza vođe­nja brodskog dnevnika prestaje kad je brod u raspremi.

Podaci upisani u brodski dnevnik ne smiju se ni na koji način učiniti nečitkim.
Naknadno se ne smiju unositi nove riječi, rečenice ili brojevi, kojima bi se
mije­njao sadržaj već upisanih podataka. Pogrešni upisi moraju se precrtati
tako da ostanu čitki, a ispravke moraju imati nadnevak, pečat i potpis
zapovjednika broda odnosno ovlaštenog časnika koji je ispravku izvršio.
Prostori koji ostaju prazni moraju se prekrižiti.

Za vrijeme plovidbe brodski dnevnik vodi zapovjednik broda ili časnik
palube. Kad brodski dnevnik vodi časnik palube, zapovjednik broda svakodnevno
ovjerava podatke unijete u dnevnik.

Brod koji dolazi iz inozemstva obvezan je pod­nijeti brodski dnevnik na
uvid i ovjeru kapetaniji po pristaja­nju u prvu hrvatsku luku.

Brodovi koji plove između domaćih pristaništa obvezni su kapetaniji pod­nijeti
na uvid i ovjeru brodski dnevnik poslije svakog važnije­g izvanrednog događaja,
a najma­nje jednom mje­sečno.

Svaki ispu­njeni brodski
dnevnik mora biti ovjeren od kapetanije. Ako je brodski dnevnik ispu­njen u
Republici Hrvatskoj ovjera mora biti izvršena prije početka korište­nja novog
dnevnika.

Prilikom ovjerava­nja novog
dnevnika u starom se mora označiti kada je ovjeren novi dnevnik.

Brodski dnevnik se ispu­njava
na sljedeći način:

U rubrici »Nadnevak« označava
se mjesec i dan za koji se vodi dnevnik.

U rubrici »Vremenske prilike«
označava se smjer i jačina vjetra, oblačnost, vid­ljivost i padaline. Podaci o
vremenskim prilikama upisuju se u 7 sati.

U rubrici »Temperatura zraka«
označava se pročitana temperatura u cijelim stup­njevima Celzijusa, s tim da se
za temperaturu od pet i više desetina bi­lježi cijeli stupa­nj. Podaci o
temperaturi bi­lježe se u 7 sati.

U rubrici »Vodomjerna
stanica« označava se ime vodomjerne stanice prema čijem se vodostaju plovilo
orijentira u pogledu dubina u dijelu plovnog puta.

U rubrici »Vodostaj s
tendencijom« označava se visina vodostaja sa oznakom (+) kod tendencije porasta,
odnosno sa oznakom (–) kod tendencije opada­nja vodostaja. Vodostaj se uvijek
označava u 7 sati bez obzira da li se plovilo u to vrijeme nalazi u mjestu
vodomjerne stanice ili se podaci o vodostaju dobivaju naknadno putem
radio-izvješća.

U rubrikama 7. i 8. upisuju
se sat i minuta, mjesto ili kilometar polaska odnosno odlaska broda prema redu
plovidbe (za putnički brod) odnosno zapovijedi za putova­nje (teretni brod).

U rubriku 9. upisuju se
mjesto ili kilometar, vrijeme i razlozi izvanrednog zadržava­nja broda tijekom
plovidbe.

U rubriku 10. upisuju se
sastav i oblik povorke, kao i podaci o teretu (u tonama) i gazu plovila (u
centimetrima) – na primjer 26729/508–185 cm.

U rubriku 11. upisuju se
imena odnosno oznake plovila uzetih u vuču i ostav­ljenih iz vuče, sa naznakom
mjesta i vremena obav­lja­nja tih rad­nji.

U rubriku 12. upisuje se samo
smjena na onim radnim mjestima za koje je potrebno dopušte­nje, sa naznače­njem
radnog mjesta, vremena i mjesta izvršene smjene, kao i imena osoba koje
preuzimaju obvezu.

U rubriku »Važne napomene«
upisuju se podaci o svim značajnijim događajima na brodu, a naročito podaci o:
izmjerenim dubinama plovnog puta, obi­lježava­nju i nastalim promjenama,
nezgodama i havarijama broda sa potpunim podacima, znača­j­nijim popravcima i
radovima izvršenim na brodu za vrijeme putova­nja, oprema­nju i rasprema­nju
broda, promjenama brojnog sta­nja, i sastava posade i pojavama teže­g obo­lje­nja
članova posade i putnika. U tu rubriku upisuju se i kontrolni pre­gledi brodske
krme izvršene od strane članova posade. Osim toga, upisuju se i podaci o radu
glavnog pogonskog stroja i o radu parnog kotla, kao i podaci o održava­nju
parnog kotla (pra­nje i mije­nja­nje vode).

U slučaju uočenih smet­nji u
održava­nju plovnog puta i sredstava balisaže mora se u rubriku »Važne
napomene« upisati odgovarajuća napomena.

*if !supportEmptyParas endif*

if !supportEmptyParas endif

![](dodatni/374459.gif)

![](dodatni/374460.gif)

![](dodatni/374461.gif)

![](dodatni/374462.gif)

![](dodatni/374463.gif)

![](dodatni/374464.gif)

![](dodatni/374465.gif)

![](dodatni/374466.gif)

![](dodatni/374467.gif)

![](dodatni/374468.gif)

![](dodatni/374469.gif)

![](dodatni/374470.gif)

![](dodatni/374471.gif)

Pravilnik, NN 103/2000-2038
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)